Pécs-Baranyai Kereskedelmi és Iparkamara

Cseh-magyar üzleti fórum
2021-02-11 10:00 - 2021-02-12 16:00 (Europe/Helsinki) | Online
A Cseh Kereskedelmi Kamara és a Magyar Kereskedelmi és Iparkamara közös szervezésében kerül megvalósulásra a cseh-magyar online üzleti fórum és nemzetközi üzletember találkozó, melyen várják minden a cseh piac iránt érdeklő vállalkozás részvételét.

Időpont: 2021. február 11., 10.00 órától február 12., 16.00 óráig.
Az eseményre elsősorban az alábbi szektorokban tevékenykedő vállalkozások jelentkezését várják:

autóipar
transzport és infrastruktúra
energetika
építőipar.

Ez időszak alatt lesznek elérhetőek a kamarai köszöntőbeszédek, a két ország gazdaságát, üzleti környezetét bemutató előadások, illetve nyílik lehetőség az online üzleti tárgyalások lebonyolítására az esemény platformján.
Jelentkezési határidő: 2021. február 10.
Jelentkezés módja:
A rendezvény ingyenes, de előzetes online regisztrációhoz kötött. A résztvevői létszám korlátozott.

Az eseményre a következő linken keresztül lehet regisztrálni: https://live.eventtia.com/en/czechhungarianbusinessforum. A harmadik (Hungarian Participants) opcióra klikkelve töltsék ki a regisztrációs űrlapot különös tekintettel cégprofil megadására. A regisztrációt követően egy visszaigazoló e-mailt kapnak.
Miután a Cseh Kereskedelmi Kamara elfogadta a regisztrációjukat, (amelyről e-mailben kapnak majd értesítést), klikkeljenek az esemény honlapján a bemutatkozó oldal alján található „AFTER THE REGISTRATION AND VALIDATION CLICK HERE TO ENTER THE BUSINESS FORUM PAGE AND PLAN YOUR B2B MEETINGS“ szövegre. A regisztrációs e-mail cím megadását követően egy kódot kapnak. E kód megadásával tudnak belépni az üzleti fórum weboldalára.
Ezen az oldalon nyílik lehetőség a B2B tárgyalások beütemezésére az online található cseh cégekkel február 11., 10.00 óra és február 12., 16.00 óra közötti időszakban. A regisztrált cégek listája az oldalon található. Javasoljuk az oldal többszöri meglátogatását a folyamatosan érkező regisztrációkra és beütemezett tárgyalásokra való tekintettel.

A köszöntő szövegek és az előadások anyagai a fórum időtartama alatt és az azt követő napokban is elérhetők maradnak az esemény honlapján.

Osztrák-Magyar Online Beszállítói Börze és B2B találkozó
2021-03-02 08:30 - 17:00 (Europe/Helsinki) | Online
Az online beszállítói rendezvényre a HEPA Magyar Exportfejlesztési Ügynökség Nonprofit Zrt., Magyarország Bécsi Nagykövetsége, a Fejér Megyei Kereskedelmi és Iparkamara, a Győr-Moson-Sopron Megyei Kereskedelmi és Iparkamara, osztrák oldalról pedig az Advantage Austria Budapest és az Osztrák Gazdasági Kamara társszervezésében kerül sor.

Az osztrák-magyar üzleti kapcsolatokban az elmúlt évtizedek során kiemelt jelentőségűvé váltak a beszállítói együttműködések, melyek keretében komoly szakértelemmel rendelkező hazai vállalkozások vesznek részt az osztrák partnerek gyártási folyamataiban. A rendezvény lehetőséget nyújt a szabad gyártókapacitással rendelkező hazai cégeknek, hogy olyan osztrák iparvállalatokat ismerjenek meg előre egyeztetett kétoldalú B2B tárgyalások keretében, amelyek magyarországi beszállítók iránt érdeklődnek a következő szakterületeken:

fémipar, fémfeldolgozás, fémmegmunkálás;
gépgyártás;
elektromos készülékek, villamos berendezések gyártása;
gépkocsi és jármű részegységeinek gyártása;
élelmiszer és takarmány/állateledel gyártása;
ital és élvezeti cikkek gyártása;
textil-, ruházati- és bőripari gyártás

A részvétel térítésmentes, de előzetes regisztrációhoz kötött.

Kérjük regisztráljon a rendezvény online platformján és foglaljon tárgyalásokat a résztvevő osztrák cégekkel!
REGISZTRÁCIÓ
További információ:
Kardos Levente, szakértő, HEPA Magyar Exportfejlesztési Ügynökség Nonprofit Zrt.
Email: kardos.levente@hepa.hu

Nemzetközi gépipari üzletember találkozó - International Machinery Forum 2021
2021-03-11 - 2021-03-12 | Online
Az Enterprise Europe Network szervezésében online kiállítás és üzletember találkozó kerül megrendezésre a gépipari szektor számára.

Az online térben megrendezésre kerülő nemzetközi vásárral egybekötött beszállítói fórum remek lehetőség minden a gépiparban tevékenykedő, alkatrészek, gépek, szerszámok gyártásával, automatizációval foglalkozó cég számára.
Az üzletember találkozón történő látógatói részvétel ingyenes, melynek keretében lehetőség van üzleti tárgyalások foglalására és az előadásokon való rézvételre, de előzetes regisztrációhoz kötött.
REGISZTRÁCIÓ

Brno Ipar4.0 - nemzetközi konferencia és üzletember találkozó
2021-03-16 - 2021-03-17 | Online
Az ötödik alkalommal megrendezésre kerülő nemzetközi konferencia és üzletember találkozó fókuszában a gyártás digitalizálásal és az ipari intelligens technológiák.

A programok remek alkalmat biztosítanak az aktuális technológiai trendek megismerésére és a témához kapcsolódó tudás megosztására, K+F kapcsolatok kialakítására. Továbbá, lehetőséget nyújtanak a résztvevő cégeknek, hogy nemzetközi vevőket és üzleti partnereket ismerjenek meg előre egyeztetett kétoldalú B2B tárgyalások keretében.
Kiemelt témák:

Ipar4.0 COVID idején
Kiberbiztonság az iparban
A termelési folyamatok digitalizációja
Rugalmas termelés

A részvétel díjmentes, de előzetes regisztrációhoz kötött:
REGISZTRÁCIÓ

Hannover Messe - Technology & Business Cooperation Days 2021
2021-04-12 - 2021-04-15 | Online
A Hannover Messe egyedülálló módon, egy helyen és időben mutatja be a technológiai innovációk teljes skáláját az egész értékesítési láncon keresztül – az automatizálástól a beszállítói megoldásokig.

Az Enterprise Europe Network szervezésében megrendezésre kerülő online üzletember találkozó lehetővé teszi a vállalkozások és a kutatási intézmények számára, hogy megfelelő partnereket találjanak üzleti, technológiai és kutatási együttműködésre, valamint kereskedelmi partnerségre.
Kiemelt témák:

Ipar 4.0 és okos gyár megoldások
Erőforrás- és energia-hatékony termelési technológiák
Fenntartható energia és mobilitás
Mérőeszközök

A rendezvényen történő részvétel díjmentes, de előzetes regisztációhoz kötött:
REGISZTRÁCIÓ

EENGINEX 2021 - online gépipari és elektronikai beszállítói fórum
2021-04-15 | Online
Online beszállítói fórum kerül megrendezésre az Entreprise Europe Network szervezésében, ami remek lehetőséget biztosít minden a gépiparban tevékenykedő, alkatrészek, gépek, szerszámok gyártásával, automatizációval foglalkozó cég számára, aki kiemelten érdeklődik az ír piac iránt.

Fókuszban:

gépipar
ipari szerszámgyártás
felületkezelő anyagok
alapnyagok és alkatrészek
villamossági termékek
precíziós technológia

A részvétel díjmentes, de előzetes regisztrációhoz kötött.
REGISZTRÁCIÓ
Az érdeklődőknek lehetősége van – díjmentesen – egy profil létrehozására és konkrét üzleti ajánlatok feltöltésére a rendezvény honlapján, ahol megtekinthetik a többi résztvevő adatlapját is. Javasoljuk a résztvevőknek, hogy részletes cégprofilt és együttműködési ajánlatokat készítsenek a számukra megfelelő partner megtalálása érdekében!

INNOFORM®2021 - Nemzetközi konferencia és üzletember találkozó
2021-04-21 09:00 - 15:00 (Europe/Helsinki) | Online
A hazai szerszám- és feldolgozóipar képviselőit is várják az idei online INNOFORM® Kiállítás társrendezvényeként megrendezésre kerülő nemzetköz iüzletember találkozóra.

Az ötödik alkalommal megrendezésre kerülő eseményen a gyártók, forgalmazók és szakemberek számára lehetőség nyílik új, nemzetközi piacok megismerésére és potenciális üzleti partnerek megismerésére a szerszámgyártás, műanyag-feldolgozó ipar, valamint az autóiparhoz kapcsolódó minden területéről.
A rendezvényen való részvétel díjmentes, de előzetes regisztrációhoz kötött:
REGISZTRÁCIÓ

Fejlett gyártástechnológiák - @Smart Manufacturing Matchmaking 2021
2021-05-13 - 2021-05-14 | Online
Az intelligens gyártás és ipar 4.0 területén működő vállalkozásokat, szakembereket, egyetemeket és kutatóintézeteket ismét virtuális üzletember találkozókkal, üzemlátogatásokkal és webináriumokkal várják a Smart Manufacturing Matchmaking 2021 keretében.

A rendezvénysorozat keretében megrendezésr kerülő online üzletemebr találkozó kiváló lehetőséget teremt az intelligens gyártás és ipar 4.0 területén működő vállalati vezetőkkel, kutatókkal és állami testületekkel való kapcsoaltfelvételre, tárgyalásra.
Kiemelt témák:

Fejlett gyártási megoldások: automatikus anyagmozgató rendszerek, kollaboratív robot/ cobot
Adalékanyagok gyártása
Mezőgazdaság 4.0
AI és gépi tanulás ipari felhsználása
AR, VR, XR, MR
Kiberfizikai rendszerek
Szimuláció
Autonóm robotok
Additív gyártástechnológia
Kiberbiztonság és felhőmegoldások
Ember-gép interfészek…

A részvétel díjmentes, de előzetes regisztrációhoz kötött:
REGISZTRÁCIÓ

Get ready for Japan - Üzleti lehetőségek és exportképzés
2021-05-31 - 2021-06-11 | Online
Az EU Japan-Centre kéthetes online képzést és üzleti partnertalálkozót szervez, ahol a vállalkozások első kézből ismerhetik meg a japán üzleti környezet és kultúra sajátosságait online workshopok, céglátogatások és előadások során.

Miért érdemes jelentkezni?

megismerhetik és elsajátíthatják a japán üzleti környezet, az üzleti gyakorlatok és a japán stílusú személyes kommunikáció alapvető elemeit,
új üzleti kapcsolatokat alakíthatnak ki,
megismerhetik a japán társaságokon belüli döntéshozatali folyamatot, növelve a sikeres üzleti megállapodások számát,
megerősíthetik üzleti kapcsolatukat a jelenlegi japán ügyfelekkel, és megkönnyíteni a kapcsolatokat a jövőbeli partnerekkel

Jelentkezés feltételei; a résztvevő

EU-tagállam állampolgára,
vállalkozása/munkaadója az EU-tagállamok területén található,
vállalkozás tulajdonosa > 50% EU vagy COSME partnerországban található,
angol nyelvtudással rendelkezik,
vállalkozásnál menedzseri, vezetői pozíciót tölt be stb.
vállalkozásnak legyen Japánban történő piacralépésre, terjeszkedésre vonatkozó stratégiája.

Jelentkezési határidő: 2021. április 15.
Képzés időpontja: 2020. május 31 – június 11.
Részletes információk és jelentkezés ITT.

B2Moto - Nemzetközi autóipari üzletember találkozó
2021-06-09 | Online
Az Enterprise Europe Network szervezésében zajló online nemzetközi üzletember találkozóra várnak minden az autóiparban és kapcsolódó ágazatokban tevékenykedő gyártót, szolgáltatót, kutatóintézetet és szakembert!

Kiemelt szektorok, témák:

Kereskedelmi gépjárművek
Gépjármű alkatrészek és kiegészítők
Autóelektronika – alkatrészek és rendszerek
Irányítórendszerek a termelési folyamatok optimalizálásához

Miért éri meg?

megbízható üzleti partnerekkel veheti fel a kapcsolatot egyszerű, hatékony és költségkímélő módon
szélesítheti, tovább erősítheti kapcsolati hálóját
szakmai tapasztalatok – tudásmegosztás nemzetközi szereplőkkel
piaci trendek és technológiák megismerése

A részvétel díjmentes, de előzetes regisztrációhoz kötött:
REGISZTRÁCIÓ
A regisztrációt követően ne felejtsék a ’MARKETPLACE’ szekciót minél célzottab, aktuális üzleti ajánlatokkal kitölteni. A tárgyalópartnerek az ott szereplő információk alapján fognak dönteni a lehetséges tárgyalásokról.

Fastener Poland 2021 - online és személyes üzletember találkozó
2021-10-05 - 2021-10-18 | International Exhibition and Convention Centre EXPO Krakow, Galicyjska 9, Krakkó, 31-586, Lengyelország
Az Enterprise Europe Network által szervezett személyes üzletember találkozó fő célja, hogy támogassa Közép-és Kelet-Európa rögzítéstechnikával foglalkozó vállalkozásainak és a főbb ipari szektorok (pl. gépjárműipar, energiaipar, bútoripar, stb.) képviselőinek találkozását és üzleti együttműködését. A jelentkezők részt vehetnek a Krakkói International Exhibition and Convention Centre EXPO-ban megrendezett ipari kiállításon, illetve lebonyolíthatnak online vagy helyszíni üzleti tárgyalásokat.
Érintett témák:

ipari rögzítőmegoldások
megmunkálás és installáció
tárolás, disztribúció, gyárfelszereltség
szolgáltatások
információcsere és kommunikáció

A teljes program ITT érhető el.
Regisztrálni itt lehet:
REGISZTRÁCIÓ

B2B-Meetings at International Forum Mechatronics 2021 - online és személyes üzletember találkozók
2021-10-19 - 2021-10-22 | Linz, Altenberger Straße 69, 4040 Linz, Ausztria
AZ Enterprise Europe Network közreműködésével megszervezett rendezvényen az érdeklődők személyesen (Linz, Ausztria) és virtuálisan is részt vehetnek. A helyszínen a látogatók részt vehetnek egy német nyelvű nemzetközi konferencián, melynek fő témája az ún. szimbiotikus mechatronika, amely a komplex gyártási rendszerek egy új, innovatív látásmódját mutatja be. A konferencián többek között előadások, workshopok, interaktív bemutatók várják a közönséget. A résztvevőknek a rendezvény keretein belül 20 perces időablakokban előre szervezett üzleti tárgyalások lebonyolítására is lehetőségük van.
A rendezvény időbeosztása ITT elérhető.
Regisztrálni itt lehet:
REGISZTRÁCIÓ

SEEmeet Slovenia 2021 - online üzletember találkozó
2021-10-20 09:00 - 2021-10-21 17:00 (Europe/Helsinki) | online
Az Enterprise Europe Network társszervezésében kerül megvalósításra a SEEmeet Slovenia online üzletember találkozó és fórum 2021. október 20-21-én. Az esemény a régió egyik legfontosabb előre egyeztetett üzleti tárgyalások és üzleti/szociális kapcsolatépítő helyszínévé fejlődött. A válogatott plenáris előadók tematikus előadásaival gazdagítva betekintést nyújt az aktuális üzleti trendekbe.
A nemzetközi B2B eseményen, a becslések szerint közel 200 vállalat vesz majd részt.
A partnerkereső eseményen számos európai országból érkező vállalkozás (vevők és beszállítók) találkoznak. Ez egy egyedülálló lehetőség új üzleti kapcsolatok és szerződések létrehozására. A modell idő- és költséghatékony, és üzletet eredményez! A találkozókra egy külön erre a célra kialakított területen kerül sor, és előre egyeztetésre kerül sor ezen a weboldalon keresztül.
A B2B tárgyalások mellett az eseményt az alábbi szakmai előadások is színesítik:

E-coating – korszerű korrózió elleni védelem
5G hálózatok az ipari digitalizációban
Ipari okosórák

Idén 3 iparág lesz a középpontban:

Gépek és fémipari termékek (gépészet)
Elektromos berendezések
ICT – Információs és kommunikációs technológia

Program
REGISZTRÁCIÓ

Élelmiszeripari megoldások a 21. században - Food Technology 2021
2021-12-01 - 2021-12-02 | Online
Az Enterprise Europe Network társszervezésében megszervezésre kerülő ONLINE rendezvény keretében az élelmiszeripari vállalkozások képviselői, szakemberei teljes körű áttekintést kapnak a technológiai újításokról, potenciális piacokról és üzleti tárgyalásokat folytathatnak a számukra ígéretesnek tűnő résztvevőkkel.

Kiemelt témák:

Az élelmiszeripari gyártás jövője
Fenntartható ellátási láncok
Innováció az élelmiszeriparban – termék és technológia
Élelmiszerbiztonság

A részvétel díjmentes, de előzetes regisztrációhoz kötött:
REGISZTRÁCIÓ

Match4Industry 2021 - online multiszektorális üzletember találkozó
2021-12-08 10:00 - 2021-12-09 18:00 (Europe/Helsinki) | online
A rendezvény 2021. december 8-án és 9-én virtuálisan kerül megrendezésre az ABİGEM East Marmara, a Kocaeli Iparkamara és az Enterprise Europe Network szervezésében.
Fókusz ágazatok, szektorok

Autóipari beszállítás
Vegyipari
Építőipar és építőanyagok
Elektronika, elektrotechnika
Energia
Környezetvédelem
Információs és kommunikációs technológiák
Fém- és gépipar
Műanyag és gumiipar
Gumiabroncs

A Match4Industry áttekintése

Széles körű nemzetközi partnerhálózat segíti a vállalatokat a rendezvény előtt.
Szakmai segítségnyújtás a rendezvény előtt, alatt és után.
Fedezzen fel új piacokat és üzleti lehetőségeket Törökországban és azon túl is.
Fedezze fel az innovatív ötleteket a megoldások és/vagy új termékek kifejlesztéséhez.

REGISZTRÁCIÓ

23. Mostari Nemzetközi Gazdasági Kiállítás és Vásár
2022-04-05 08:00 - 2022-04-09 17:00 (Europe/Helsinki)
2022. április 5-9. között kerül megrendezésre a 23. Mostari Nemzetközi Gazdasági Vásár, melynek partnerországa idén Magyarország lesz. A rendezvény a nyugat-balkáni régió egyik legjelentősebb üzleti eseményeként és közönségvásáraként ismert, melyhez kapcsolódóan magas szintű politikai találkozókra is sor kerül.
A Külgazdasági és Külügyminisztérium felkérésére a 2022-as magyar partnerország megjelenést a HEPA Magyar Exportfejlesztési Ügynökség szervezi, egy nagyságrendileg 350 m2-es belterületi standon biztosítanak kedvezményes kiállítási lehetőséget a magyar vállalkozások számára. Az egységes arculattal felépített standon a közösségi kiállítók egységes árubemutatási lehetőséget kapnak, ehhez céglogóval, frízfelirattal ellátott pultot, közös tárgyalófelületet biztosítanak.
A cél, hogy méltóképpen és színvonalasan kerüljenek bemutatásra a magyar gazdaság elmúlt időszakban elért eredményei, továbbá, hogy minél több közvetlen üzleti kapcsolat létesüljön a magyar vállalkozások és a bosznia-hercegovinai, illetve nyugat-balkáni térség cégei között.
További információ a kiállításról és vásárról: www.mostar-fair.com

A HEPA az egészségipar, az energetika, az élelmiszeripar, a gépipar és az IT területén működő cégeknek biztosít megjelenési lehetőséget a közösségi magyar standon, melynek díja 70.000 Ft + ÁFA.
Részvételi feltételek:
A HEPA Magyar Exportfejlesztési Ügynökség a 23. Mostari Nemzetközi Gazdasági Vásár kiállításon, a közösségi magyar stand keretében megjelenést biztosít és az alábbi szolgáltatásokat nyújtja:

standhely lefoglalása, stand építése és üzemeltetése,
egységes standtervezés,
dobogózott/szőnyegezett terület, szükséges bútor / installáció biztosítása*,
kiállítandó termékek elhelyezésének koordinálása,
kiállítási belépők biztosítása a résztvevőknek (maximum 2 db / cég),
központi konyha/tároló biztosítása,
áram biztosítása,
tárgyalási lehetőség biztosítása a standon,
egységes céges bemutató tablók,
kiállítói füzet/standkatalógus tervezése, készítése, gyártása.

*Speciális igények (pl. plusz áramigény, egyéni LCD igény, kiegészítő bútorok, stb.) a kiállítók részére kiszámlázásra kerülnek
A regisztrációs lap kitöltésével Regisztráló elfogadja, hogy:

közösségi standhellyel történő személyes részvétel esetén 70.000 Ft + ÁFA részvételi díjat fizet a HEPA Magyar Exportfejlesztési Ügynökség részére a fent meghatározott szolgáltatások ellenértékeként, mely fentieken kívül magában foglalja a vásárszervezőknek kötelezően fizetendő regisztrációs és katalógusbejegyzés díját, továbbá a résztvevő cég megbízásából saját grafikai anyagainak legyártását is.
az esemény előtt személyes részvételre kijelölt kollégái érintettségében a sikeres vásári megjelenést támogató, HEPA szervezésében megvalósuló, egy alkalmas felkészítő előadáson részt vesz

A Kiállító Partnereket a céges képviselő(k) kiutazási, valamint az áruszállítási költségek, továbbá a HEPA Magyar Exportfejlesztési Ügynökség felé fizetendő részvételi díj terheli.
Jelentkezéshez az alábbi dokumentumot kell kitölteni és a megadott email címre megküldeni: Kiállítói regisztrációs lap
Jelentkezési határidő: 2022. január 15.

LAMIERA - Nemzetközi szerszámgépipari innovációs szakkiállítás
2022-05-18 - 2022-05-21 | Milánó, Olaszország
A milánói székhelyű Lamiera szakmai kiállítás célja, hogy lehetőséget teremtsen a szerszámgépipar szereplőinek termékeik bemutatására, üzletfejlesztésre, valamint a szektor legújabb tendenciáinak és technológiáinak megismerésére.
A 2022 évi kiállítás fókuszában az alábbi témák fognak állni:

fémlemezek, csövek, profilok, huzalok feldolgozása, vágása, hegesztése, felületkezelése
fémasztalos munkák, prések, öntőformák, alkatrészek, tartozékok, szerszámok
robotika, automatizálás, digitális gyár
gyártásirányítási és minőség-ellenőrzési rendszerek
mikromegmunkálás
additív technológiák.

A legutóbbi kiállításon közel 500 kiállító és több mint 26 ezer látogató jelent meg. az idei kiállításra 2022. februárjáig 300 kiállító regisztrált, az olaszokon túl 20 német, 6 török, 4 svájci, 3 portugál, 2 francia, 1 cseh cég.
Résztvevők listája
Költségek

Látogatói belépő ingyenes, pusztán előzetes regisztráció szükséges
Kiállítói díj: 3945 eurótól (cégenként 16 nm-es önálló stand esetében) – További részletek

Amennyiben a lehetőség felkeltette érdeklődését, kérjük, hogy további részletek, valamint a részvétel megvalósítása kapcsán vegyék fel a kapcsolatot a Milánói Főkonzulátus Irodájával az alábbi elérhetőségek bármelyikén:

telefon: 0039 379 278 4523 (Paschek Dániel külgazdasági attasé)
e-mail: mil@mfa.gov.hu, daniel.paschek@mfa.gov.hu

SPS, az ipari automatizálás és digitalizáció szakkiállítása
2022-05-24 - 2022-05-26
A Pármában megrendezésre kerülő SPS Italia szakkiállítás az ipari automatizálás és digitalizáció szakkiállítása, amelynek fókuszában az idei évben az alábbi témák fognak állni:

Hajtásrendszerek és alkatrészek
Elektromechanikus alkatrészek és perifériák
Érzékelők; Irányítási rendszerek
Ipari szoftverek
Interfész technológiák
Kisfeszültségű kapcsolókészülékek
Ember-gép interfész megvalósítások
Ipari kommunikáció
Additív gyártástechnológiák
Rendszerintegrátorok

Kiállítók
A legutóbbi rendezvényen 854 kiállítót és közel 42 ezer látogató vett részt. A kiállítók többsége olasz, akiken túl nagy számban képviseltetik magukat német, francia, valamint angol, osztrák és cseh cégek is.
Résztvevők listája
Költségek

Részvételi díj: a szektor szereplői számára a látogatói belépő ingyenes
Kiállítói díj:

Önálló megjelenés esetén 5636 eurótól
Megosztott stand esetén: 3308 eurótól (cégenként)

Standonként:

16 m² x (172 euró+89 euró) = 4656 euró
+ 300 euró bútorozás
+ 180 euró elektromos csatlakozás

Cégenként:

+ 980 euró regisztrációs díj

Jelentkezési határidő: nincs, a szabad stand-helyek függvényében változik a foglaltság, mindazonáltal a sikeres részvétel érdekében javasolt legkésőbb 2022. április 14-ig véglegesíteni a jelentkezést.
Amennyiben a lehetőség felkeltette érdeklődésüket, kérjük, hogy további részletek, valamint a részvétel megvalósítása kapcsán vegyék fel a kapcsolatot a Milánói Főkonzulátus Irodájával az alábbi elérhetőségek bármelyikén:

telefon: 0039 379 278 4523 (Paschek Dániel külgazdasági attasé)
e-mail: mil@mfa.gov.hu, daniel.paschek@mfa.gov.hu

Technológiai és Üzleti Együttműködési Napok 2022 - hibrid
2022-05-30 - 2022-06-02 | Hibrid
Technology & Business Cooperation Days 2022 a Hannover Messe 2022 mellett idén in online és személyesen is.

Az Enterprise Europe Network szervezésében megrendezésre kerül a Technology & Business Cooperation Days 2022 május 30 és június 2 között.
A Hannover Messe 2022-t hibrid rendezvényként tervezik, amely a vásár területén kiállítással és különböző online formátumú bemutatkozási lehetőségekkel rendelkezik. Évente megrendezésre kerülő partnerkereső rendezvényünket közvetítői eseményként is szervezzük, ahol lehetőség van a helyszínen való találkozásra, és a weboldalon online videokonferenciákon való részvételre is.
Témák:

Ipar 4.0 és Smart Factory megoldások
Erőforrás- és energiahatékony gyártási technológiák
Fenntartható energia és mobilitás
Mérési eszközök

A részvétel ingyenes.
REGISZTRÁCIÓ

Nemzetközi gépipari üzletember találkozó – International Machinery Forum 2022
2022-11-16 10:00 - 2022-11-17 18:00 (Europe/Helsinki) | Osztrák Gazdasági Kamara, Wiedner Hauptstraße 63, Bécs, 1045, Ausztria
Az Enterprise Europe Network közreműködésével, 2022. november 16-17. között kerül megrendezésre az International Machinery Forum 2022 címet viselő gépipari szakmai konferencia és üzleti találkozó.
A rendezvény keretében szervezett szakmai fórumon érdekes szakmai előadásokkal, beszélgetésekkel, az üzleti találkozón partnerkeresési lehetőségekkel várják az érdeklődőket.
Helyszín: személyes és online
Az esemény fő témái:

Adatkapcsolatok – ipari adatbiztonság
Intelligens döntéshozatal – Automatizálás és szakképzett munkaerő kéz a kézben?
Zöld gyártás és körforgásos gazdaság

Az idei esemény kiemelt fókusszal:

Nemzetközi beszerzések lebonyolítása
Fenntartható beszerzés – Hogyan érinti az Ellátási láncról szóló törvény (Supply Chain Act) a beszerzéseket?
Hatékony ellátási lánc – optimalizálási lehetőségek az IoT és az automatizálás révén

Az eseményen való részvétel nemzetközi résztvevők számára díjmentes, de előzetes regisztrációhoz kötött. (Fizikai részvétel esetén a szállásköltséget az Osztrák Gazdasági Kamara átvállalja.)
Jelentkezési határidő: 2022. november 17.
REGISZTRÁCIÓ

CONTACT 2023 - Nemzetközi üzletember találkozó
2023-03-08 | Majorossy Imre utca 36., Pécs, 7625, Magyarország
Az Enterprise Europe Network szervezésében 15. alkalommal kerül megredenezésre a „Contact:Business meeting” nemzetközi üzletember találkozó az intec ideje alatt zajló társrendezvényként.

Kiemelt témák:

Üzemek, gépek és szerszámok gyártása
Gépjármű- és specializált járműgyártás
Elektronika/elektromos technika
Műanyag technológia és feldolgozás
Orvostechnika, optika stb.

Miért érdemes részt venni?

Kapcsolatépítési lehetőségek potenciális ügyfelekkel, minősített beszállítókkal
Innovatív megoldások és technológiák megismerése közvetelnül a gyártóktól
Tárgyalási lehetőségek potenciális partnerekkel kutatás-fejlesztési együttműködések megvalósítása érdekében
A Szervezők szükség esetén tolmácsolást is biztosítanak

A részvétel díjmentes, de előzetes regisztrációhoz kötött, melynek határideje 2023.02.15.:
REGISZTRÁCIÓ

Technology & Business Cooperation Days 2023 - Hannover Messe
2023-04-04 - 2023-04-20 | Hibrid
A „Technology & Business Cooperation Days” nemzetközi üzletember találkozó az Enterprise Europe Network szervezésében idén is hibrid formában kerül megrendezésre a Hannover Messe társrendezvényeként.

Az Enterprise Europe Network szervezésében megrendezésre kerülő üzletember találkozó lehetővé teszi a vállalkozások és a kutatási intézmények számára, hogy megfelelő partnereket találjanak üzleti, technológiai és kutatási együttműködésre, valamint kereskedelmi partnerségre. Az esemény két részben valósul meg, személyes találkozókkal a Hannover Messe 2023 vásárterén (2023. április 17-20.), valamint lehetőség lesz online találkozók lebonyolítására is a vásár előtt két héttel (2023. április 04. – 06.) azon szervezetek és vállalkozások számára, amelyek az időpont, utazási korlátozások, nagy távolságok vagy költségek miatt nem tudnak személyesen részt venni a rendezvényen.
Kiemelt témák:

Ipar 4.0 és okos gyár megoldások
Erőforrás- és energia-hatékony termelési technológiák
Fenntartható energia és mobilitás
Mérőeszközök

Az online rendezvényen történő részvétel díjmentes, de előzetes regisztációhoz kötött:
REGISZTRÁCIÓ

Automotive Week 2023 – konferencia és üzletember találkozó
2023-04-18 - 2023-05-12 | Automotive Campus, Automotive Campus 30 5708 JZ Helmond, Helmond, Hollandia
Az Enterprise Europe Network társszervezésében megrendezésre kerülő hibrid eseményre a Automotive Week keretében kerül sor.
Az üzletember találkozó remek lehetőséget kínál a mobilitási szektor szereplői számára új üzleti kapcsolatok kialakítására és szakmai tapasztalatcserére.
Program:

04.18-19. kiállítás és személyes üzleti találkozók

Automotive Week jegyvásárlás
https://p.easydus.com/project/402216af-fdd2-4979-bd18-ef510db18b25/form/3?sig=a37c6f7e4c16a16d06ad8421ba3187806612f95ba4550637868d9dae66c6b066

04.24. online üzleti találkozók
04.28. online üzleti találkozók
05.01. online üzleti találkozók
05.08. online üzleti találkozók
05.12. online üzleti találkozók

További információ

Open4Business 2024 Nemzetközi Üzletember Találkozó - online tájékoztató
2024-02-08 14:00 - 15:00 (Europe/Budapest) | Online
Az Open4Business nemzetközi üzletember találkozó (B2B) 8. alkalommal kerül megrendezésre, az idei évben a Pécsi Tudományegyetem Műszaki és Informatikai Kara által 18. alkalommal megrendezésre kerülő Pollack Expo – Ipari vásár (egyetem, ipar és mérnöki tudományok találkozóhelye) társrendezvényeként!

Hogy a cégek maximálisan kihasználhassák a nemzetközi rendezvény adta lehetőségeket 2024. február 08-án rövid tájékoztatót tartunk:

a tervezett programokról,
a B2B platform használatáról (regisztráció menete, üzleti profil kialakítása, partnerkeresés stb.) és
a tárgyalások lebonyolításáról

Várunk minden a gépipar, fémmegmunkálás, elektronika, mérnöki tevékenységek, klaszter együttműködés és ezeket támogató IT megoldások területén érdekelt vállalkozást!
Részvételi szándékát kérjük jelezze az een@pbkik.hu e-mail címen keresztül!

Az április 18-ai Open4Business Nemzetközi Üzletember Találkozóra az alábbi linken lehet jelentkezni:
REGISZTRÁCIÓ

Open4Business 2024 - Nemzetközi üzletember találkozó Pécsett
2024-04-18 09:00 - 16:30 (Europe/Budapest) | EXPO Center Pécs, Megyeri út 72., Pécs, 7631, Magyarország
A Pécs-Baranyai Kereskedelmi és Iparkamara Enterprise Europe Network irodája 2024.04.18-án a Pécsi Tudományegyetem Műszaki és Informatikai Kara által 18. alkalommal megrendezésre kerülő Pollack Expo – Ipari vásár (egyetem, ipar és mérnöki tudományok találkozóhelye) alkalmából, ehhez szakmailag kapcsolódó német relációjú Open4Business nemzetközi üzletember találkozót (B2B) szervez.
Főbb ágazatok: gépipar, fémmegmunkálás, elektronika, mérnöki tevékenységek, klaszter együttműködés.
Célcsoport: Olyan vállalkozásokat fogadunk nemzetközi szinten, akik baranyai gyártói kapcsolatot építenének ki, ide termelést hoznak, beszállítót, kooperációt keresnek, befektetnének.
2024.04.18. – Program
Open4Business nemzetközi üzletember találkozó (B2B) a Pollack Expo helyszínén

9:00 – 12:30
Előre lefoglalt B2B tárgyalások 20 perces idősávokban

12:30 – 13:30
Közös svédasztalos ebéd

13:30 – 16:30
B2B tárgyalások folytatása, közben lehetőség lesz az Expo kiállítói standok meglátogatására és ottani közvetlen tárgyalásokra is.

19:00 – 22:00

Networking vacsora – Fogadás a kiállítók és Open4Business B2B tárgyalók részére a PTE MIK Boszorkány úti aulájában

A Networking vacsora helyszíne: Pécsi Tudományegyetem, Műszaki és Informatikai Kar Aula (7624 Pécs, Boszorkány út 2.)
A regisztrált B2B tárgyalók díjmentesen vehetnek részt a Networking vacsorán. Kérjük, részvételi szándékát jelezze az b2match felületen való regisztrációnál.
2024.04.19. – Program
Céglátogatások az alábbi baranyai vállalkozások telephelyén (előzetes regisztráció alapján):

10:00 – 12:00
Céglátogatás: Contrall Kft.

10:00 – 12:00
Céglátogatás: KONTAKT-Elektro Kft.

10:00 – 12:00
Céglátogatás: Z Elektronika Kft.

REGISZTRÁCIÓ
További információ:
PBKIK / EEN
international.ccipb@pbkik.hu

Üzleti delegáció Ausztriába az MKIK szervezésében
2024-04-23 - 2024-04-25
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. április 23-25. között támogatott részvételi lehetőséggel üzleti delegációt szervez Ausztriába, Welsbe. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint az osztrák üzleti környezet bemutatása. A delegáció látogatást tesz az Intertool Austria nemzetközi gyártástechnológiai szakvásáron. Ezenkívül terveink között szerepel egy felsőausztriai partnerszervezet meglátogatása, esetleges üzleti fórum és gyárlátogatás szervezése is.

Miért érdemes részt venni?

ingyenes részvétel a szakmai és üzleti programokon,
tájékozódási lehetőség Ausztria üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás az Intertool Austria nemzetközi gyártóipari szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére a két éjszakára egyágyas szobában reggelivel,
kinti transzfert a későbbiekben meghatározott hotel és a szakmai programok helyszínei között biztosítunk, max. 2 fő számára cégenként.

Az Intertool Austria 2024 szakvásárról röviden
A 2024. április 23-26. között megrendezésre kerülő Intertool Austria gyártóipari technológiák nemzetközi vására Ausztria egyik legnagyobb szakkiállítása több, mint 250 kiállítóval, 10 ezer látogatóval. A vásáron résztvevő cégek termékeik és szolgáltatásaik hatalmas választékát mutatják be, valamint izgalmas betekintést adnak a jövőbeli fejlesztésekbe. A négynapos eseményen a szerszámgépek központi témája mellett minden akörül forog, hogy a digitalizálás és az automatizálás mit jelent az ipari gyakorlatban. A résztvevők megismerkedhetnek az ipari termelés teljes folyamatával. Az Intertool Austria szakvásárral párhuzamosan először kerül megrendezésre a Schweissen hegesztéstechnikai szakkiállítás, így a vásár kibővül az illesztési, vágási és bevonatolási technológiákkal is.

Kiemelt szektorok:
Gépipar, szerszámgép-gyártás, hegesztés, elektrotechnikai ipar, autó- és beszállítói ipar, ipari digitalizálás és automatizálás, robotika, vegyipar, fafeldolgozás, műanyagipar, fémfeldolgozás, karton- és papíripar, gyógyszer- és gyógyászati ipar, textilipar, kórházi technológiák és termékek.
A delegációba az Ausztria iránt érdeklődő, a fenti területeken tevékenykedő, exportorientált cégprofilú kis- és középvállalkozások jelentkezését várjuk.

Tervezett szakmai és üzleti programok

Tájékoztató rendezvény az osztrák gazdaságról és üzleti lehetőségekről.
Üzleti fórum a Felső-Ausztriai Gazdasági Kamara szervezésében, tájékozódás az üzleti lehetőségekről. (egyeztetés alatt)
Vásárlátogatás az Intertool Austria gyártástechnológiai szakvásáron.

A részletes szakmai programról a későbbiekben küldenek tájékoztatást. A szakmai programok nyelve az angol, magyar tolmácsolást nem biztosítanak.

Szervezők
A Magyar Kereskedelmi és Iparkamara (MKIK) együttműködve Magyarország Bécsi Nagykövetségével.
A támogatott részvétel feltételei

a kis- és középvállalkozás a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a két éjszaka szállásköltségét (egyágyas szobában reggelivel a későbbiekben meghatározott szállodában) és a kinti transzfereket,
egy cégtől egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
A kinti transzferek csak abban az esetben biztosítottak, amennyiben a cégképviselő a későbbiekben javasolt szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
A kinti szervezők mindent megtesznek a rendezvények sikeréért, de javasoljuk, hogy az eredményes kiutazás érdekében, saját szervezésben is hívjanak partnereket az üzleti fórumra. A megfelelő mennyiségű és minőségű üzleti partnerek felkutatása a külföldi szervezők felelőssége, erre vonatkozólag az MKIK nem tud garanciát vállalni.
Az üzleti delegáció külföldi szakmai programjának gördülékeny lebonyolítása miatt az a célszerű, ha a csoport tagjai a kinti helyszínek között együtt közlekednek és egy hotelben szállnak meg. Az MKIK ezért tesz javaslatot szállodára. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás– és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.

Várható költségek

a kiutazás költségei saját gépkocsival vagy vonattal,
a szakmai programon kívüli étkezések, transzferek, fakultatív programok,
a második céges résztvevő esetén szállásköltség két éjszakára egyágyas szobában reggelivel.

Költségvállalási nyilatkozat

A szállásköltség támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás két éjszakára reggelivel) költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.

Jelentkezési határidő: 2024. március 14.

Jelentkezés módja
Az alábbiakban felsorolt három melléklet együttes, határidőre történő megküldése a reok.miklos@mkik.hu e-mail címre:

Jelentkezési lap – jelentkezőnként kell kitölteni
Angol nyelvű cégprofil – cégenként kell kitölteni
Költségvállalási nyilatkozat – cégenként kell kitölteni cégszerű aláírással

A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadják be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ
Kapcsolattartó:
Reök Miklós külpiaci koordinátor
E-mail: reok.miklos@mkik.hu
Telefon: +36 1 474 5117

A régiós gépgyártókat hívja szakmai panelbeszélgetésre a PTE TTK: fókuszban az ultraprecíziós megmunkálás
2024-05-15 11:30 - 12:30 (Europe/Budapest) | Dél-Dunántúli Regionális Könyvtár és Tudásközpont, Universitas u. 2/A,, Pécs, Magyarország
Jelentős innovatív beruházásra készül a Pécsi Tudományegyetem Természettudományi Kar, melyből a dél-dunántúli régió gépipari vállalkozásai is profitálni tudnak. Erről, valamint az iparág helyzetéről, problémáiról és lehetőségeiről is szó lesz május 15-én, a Dél-Dunántúli Regionális Könyvtár és Tudásközpontban.

Dátum és időpont: 2024. május 15. szerda, 11.30-12.30
Helyszín: Dél-Dunántúli Regionális Könyvtár és Tudásközpont (Pécs, Universitas u. 2/A, emeleti konferenciaterem).
Miért a TTK?
A PTE TTK régóta dédelgetett álma, hogy kilépve a kutatásainak akadémiai kereteiből, olyan tevékenységbe fogjon, aminek a dél-dunántúli régió gazdálkodó szereplői közvetlen haszonélvezői lehetnek. A Fizikai Intézet kutatásaiban az elmúlt majd’ tíz évben egyre nagyobb jelentőséget kapott az ultraprecíziós megmunkálás.
Mi a cél?
Az Egyetem vezetősége készül arra, hogy egy jelentős beruházással meghonosítsa a szubmikronos skálájú pontossággal elvégezhető megmunkálások technológiáját.
A régió gépgyártó szereplőinek portfóliója jelenleg éppen csak határos ezzel a megmunkálási területtel. Ugyanakkor a régió hagyományaiban kiemelkedő példaként van jelen az igényes, egyedi megmunkálásokat is felvállaló finommegmunkálás.
Mit nyújt az esemény a résztvevők számára?
A résztvevők áttekinthetik az iparág helyzetét, problémáit, lehetőségeit. Elmondhatják, hol tartanak, mire büszkék, milyen tervekkel rendelkeznek. Ezen tervek segítenek megfelelő mennyiségű, piaci szereplőktől származó érvet adni ahhoz, hogy a beruházás mielőbb megvalósulhasson.
Az eseményre a Deutsche Telekom-PTE Innovációs Napok 2024 keretében kerül sor.
További információ és regisztráció:
https://pteinnovacio2024.ticketninja.io/sessions/1731089_a_pte_termeszettudomanyi_kar_partnertalalkozoja

Kamarai üzleti delegáció Lengyelországba, Poznanba támogatott részvételi lehetőséggel
2024-06-04 - 2024-06-07
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. június 4-7. között támogatott részvételi lehetőséggel üzleti delegációt szervez Lengyelországba, Poznanba. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint a lengyel üzleti környezet bemutatása. A delegáció látogatást tesz az ITM Industry Europe nemzetközi ipari szakvásáron, valamint terveink között szerepel egy lengyel partnerszervezet meglátogatása is.
Miért érdemes részt venni?

ingyenes részvétel a szakmai és üzleti programokon,
tájékozódás Lengyelország üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás az ITM Industry Europe nemzetközi ipari szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére három éjszakára egyágyas szobában reggelivel,
kinti transzfer a szálláshely és a szakmai programok helyszínei között biztosítunk max. 2 fő számára cégenként.

Az ITM Industry Europe szakvásárról röviden
A 2024. június 4-7. között megrendezésre kerülő ITM Industry Europe az egyik legnagyobb és legjelentősebb ipari vásár Európában, amely az Ipar 4.0 irányvonalai szerint mutatja be a globális trendeket, a géptechnológiai innováció fő eredményeit.
A világszínvonalú kiállítók és szakemberek képviseltetik magukat a kiállításon az ipari automatizálás, a kohászat és a fémmegmunkálás, a modern gépgyártás és innovatív technológiák területeiről.
Kiemelt szektorok:

gépipar
autóipar
mezőgazdaság
élelmiszeripar
energiaipar
gyártás
fémipar
gyógyászat.

A delegációba a Lengyelország iránt érdeklődő, a fenti területeken tevékenykedő, exportorientált cégprofilú kis- és középvállalkozások jelentkezését várják.
Tervezett szakmai és üzleti programok

Tájékoztató rendezvény a lengyelországi gazdaságról és üzleti lehetőségekről.
Lengyelországi szakmai szervezetek látogatása, szakmai előadásokon való ingyenes részvétel.
Vásárlátogatás az ITM Industry Europe ipari szakvásáron.

A részletes szakmai programról a későbbiekben küldünk tájékoztatást. A szakmai programok nyelve az angol, magyar tolmácsolást nem biztosítanak.

Szervezők
A Magyar Kereskedelmi és Iparkamara (MKIK) együttműködve Magyarország Varsói Nagykövetségével.
A támogatott részvétel feltételei

magyarországi bejegyzésű kis- és középvállalkozás, mely a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum hiánytalan, megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a három éjszaka szállásköltségét (egyágyas szobában reggelivel a későbbiekben meghatározott szállodában) és a kinti transzfereket,
cégenként egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
a kinti transzferek csak abban az esetben biztosítottak, amennyiben a cégképviselő a későbbiekben meghatározott szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
az üzleti delegáció külföldi szakmai programjának gördülékeny lebonyolítása céljából a csoport tagjai a kinti helyszínek között együtt közlekednek és az MKIK által a későbbiekben meghatározott hotelben szállnak meg. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.

Várható költségek

a repülőjegy, ill. egyéb kiutazási módok költségei,
a szakmai programon kívüli étkezések, transzferek, fakultatív programok,
a második céges résztvevő esetén szállásköltség két éjszakára egyágyas szobában reggelivel.

Költségvállalási nyilatkozat

A szállásköltség támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás három éjszakára reggelivel) költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.

Jelentkezési határidő: 2024. április 15.

Jelentkezés módja
Az alábbiakban felsorolt három melléklet együttes, határidőre történő megküldése a reok.miklos@mkik.hu e-mail címre:

jelentkezési lap – jelentkezőnként kell kitölteni
angol nyelvű cégprofil – cégenként kell kitölteni
költségvállalási nyilatkozat – cégenként kell kitölteni cégszerű aláírással

A mellékletek letölthetőek ezen a linken:
JELENTKEZÉS
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadják be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ: Reök Miklós külpiaci koordinátor
E-mail: reok.miklos@mkik.hu
Telefon: +36 1 474 5117

Nemzetközi gépipari fórum Ausztriában
2024-10-09 - 2024-10-11 | Austrian Federal Economic Chamber, Vienna, Wiedner Hauptstraße 63, Bécs, Austria
Az Osztrák Gazdasági Kamara 2024. október 9-11. között Bécsben International Machinery Forum néven szervez gépgyártási konferenciát és nemzetközi üzletember találkozót, B2B tárgyalásokat.

Idén immár hatodik alkalommal kerül megrendezésre az esemény, amely a szakmai tartalom mellett a gépipar szereplőinek találkozására is lehetőséget kínál.
Az idei konferencia a következő témákra fókuszál:

Versenyképes gyártás a globalizált világban
Fenntartható termelési technológiák
Ipari mesterséges intelligencia és AR/VR
Additív gyártás
Automatizálás és robotika
Beszerzés: nemzetközi, fenntartható és hatékony
Az uniós ellátási láncról szóló törvény

Az érdekes szakmai előadások, kirándulások és beszélgetések mellet idén is lehetőség van B2B tárgyalásokon keresztül új kapcsolatok kialakítására. További információ, a teljes program és a jelentkezés a rendezvény hivatalos oldalán elérhető: https://www.machineryforum.at/
A részvétel a bécsi helyszínen és online is egyaránt ingyenes. A rendezvény hivatalos nyelve az angol.

CONTACT 2025 – Nemzetközi üzletember találkozó
2025-03-12 10:00 - 17:00 (Europe/Budapest) | CCL – Congress Center, Seehausener Allee 1, Lipcse, 04356, Németország
Kombinált szakvásár és nemzetközi B2B a gépipar, gyártástechnológiai és beszállítói ipar számára. Az Enterprise Europe Network 2025-ben is mengrendezi a “Contact:Business meeting” nemzetközi üzletember találkozót az „intec/Zuliefermesse” társrendezvényként.

Kiemelt témák:

Gép-, berendezés- és szerszámgyártás
Autó- és járműgyártás
Gyártás- és automatizálási technológia
Gyártástechnikai szolgáltatások

Mit kínál Önnek a CONTACT?

Tervezett kapcsolatfelvételi találkozók új ügyfeleket vagy minősített beszállítókat kereső vállalatokkal határokon átnyúlóan.
Találkozók új technológiák és innovatív megoldások szolgáltatóival.
Potenciális partnerek megismerése a jövőbeli közös kutatási és fejlesztési projektek számára.

A részvétel díjmentes, de előzetes regisztrációhoz kötött.
További információ és REGISZTRÁCIÓ
